— Сёння форма атэстацыі за курс сярэдняй школы не адпавядае форме атэстацыі пры паступленні ў вышэйшыя навучальныя ўстановы. Раней, калі мы пісалі ў школе сачыненне, то выразна ведалі, што пры паступленні ў ВНУ таксама будзем пісаць сачыненне. А зараз атрымліваецца так: я пішу пераказ, пішу кантрольную работу па матэматыцы ў школе, а прыходзячы паступаць у ВНУ, здаю тэсты — зусім іншая форма атэстацыі. Таму для нас відавочна, што форма выпускнога экзамену за курс сярэдняй школы павінна адпавядаць форме паступлення ў вышэйшую навучальную ўстанову, — сказаў ён.